Uthai (pia: Siam, Thailand, Tailandi, Thailandi, Tailendi) ni ufalme katika Asia ya Kusini-Mashariki. Imepakana na Laos, Kambodia, Malaysia na Myanmar. Ina pwani kwenye Ghuba ya Uthai ya Bahari ya Kusini ya China upande wa kusini na Bahari Hindi upande wa magharibi. Nchi ina wakazi zaidi ya milioni 67, hivyo inashika nafasi ya 20 duniani. Mji mkuu na mji mkubwa ni Bangkok (ukiwa na wakazi milioni 8). Uthai ilikuwa nchi pekee ya Asia Kusini Mashariki iliyofaulu kukwepa ukoloni. Nchi iliitwa rasmi 'Siam (สยาม) hadi mwaka 1939, tena kati ya 1945 na 1949. Neno Thai (ไทย) linamaanisha "uhuru" kwa Kithai ni pia jina la kundi kubwa la watu nchini ambao ni Wathai (75-85%), mbali na Wathai-Wachina (12%). Tangu tarehe 19 Septemba 2006 nchi imetawaliwa na kamati ya jeshi. Jeshi ilipindua serikali ya waziri mkuu Thaksin Shinawatra bila kumwaga damu. Viongozi wa kijeshi walipatana na mfalme kwamba wataandaa uchaguzi mpya. Lakini hata baada ya chaguzi huru kadhaa nchi haijatulia kisiasa. Nchini Uthai kuna lugha za asili 73 (angalia orodha ya lugha za Uthai).